Fiskalni memorijski uređaj
Fiskalni memorijski uređaji ili samo fiskalni uređaji a nekada i fiskalna kasa su elektronski uređaji koji se koriste za kontrolu poreskih prihoda zemlje. Trenutno su u širokoj upotrebi u mnogim zemljama širom svijeta gdje je donesen zakon o fiskalizaciji, uključujući Austriju, Argentinu, Hrvatsku, Češku, Litvaniju, Latviju, Rusiju, Bugarsku, Srbiju, Sloveniju, Slovačku, Rumuniju, Makedoniju, Albaniju, Poljsku, Španiju, Moldaviju, i Bosnu i Hercegovinu. Fiskalni memorijski uređaji imaju sljedeće kategorije: elektronske kase, fiskalne kase štampači, fiskalni štampači E-potpisi, uređaji za elektronski potpis Svi sadrže fiskalnu memoriju. i elektronski žurnal. Sama fiskalna memorija je vrsta memorije koja je ovjerena od odgovarajućeg državnog tijela. Elektronski žurnal je vrsta šifrovanog memorijskog modula koji se može čitati pomoću fiskalnog uređaja. Ovi memorijski moduli su normalne SD i MicroSD kartice, ali u šifrovanom formatu. Kada se ovaj elektronski žurnal inicijalizuje u fiskalnom uređaju, njemu se dodjeljuje fiskalni serijski broj kako bi se osiguralo da se ne koristi u drugom fiskalnom uređaju.